लखनऊ. अपने तीन दिवसीय दौरे पर राजधानी पहुंचे गृहमंत्री राजनाथ सिंह ने आतंकवाद के सफाए के लिए लखनऊ की तालीम और तहजीब को बड़ा हथियार बताया। उन्होंने कहा कि यहां कि खुशबू को पूरे हिंदुस्तान में फैलाकर दुनिया के लिए विकराल समस्या बन चुके आतंकवाद का सफाया किया जा सकता है। कुछ युवा जो काफी टेक्निकल डिग्रियां लिए हैं और आतंकवादी विचारधारा के समर्थक हैं उन्हें तालीम के ताकत के जरिए ही सही मार्ग पर लाया जाएगा। इससे अपने देश के साथ-साथ पूरी दुनिया से आतंकवाद का जड़ से सफाया किया जाएगा।
राजनाथ सिंह अपने तीन दिवसीय दौरे पर राजधानी में हैं। अपने प्रोग्राम के तहत वह यहां मौलाना आजाद राष्ट्रीय उर्दू विश्वविद्यालय के कुलपति जफर सारेशवाला द्वारा आयोजित सम्मेलन 'तालीम की ताकत' में शिरकत कर रहे थे। इस मौके पर सुप्रीम कोर्ट के जस्टिस एमवाय इकबाल, मुंबई यूनिवर्सिटी के वीसी संजय देशमुख सहित कई लोग मौजूद रहे।
क्या कहा गृहमंत्री ने?
-ऐसी तालीम को जिंदा रखने की जरूरत है, जो लोगों में टालरेंस को डेवलप करे और लोग नालेज के साथ-साथ लाइफ वैल्यूज से भी जुड़े रहें।
-ऐसी तालीम बेरोजगारी, माओवाद, आतंवाद और सम्प्रदायिक तनाव जैसी गंभीर समस्याओं का समाधान है।
-आज तालीम का ही असर है कि लोग अपनी लाइफ वैल्यूज से जुड़े हैं।
-आज देश के मुस्लिम परिवार खुद अपने परिवार के सिरफिरे सदस्यों को लाइफ वैल्यूज से जोड़ रहे हैं।
-इस तहजीब को बचाकर रखने की जिम्मेदारी हमारी है।
-आज पूरी दुनिया में आईएस आईएस का कहर है, लेकिन हिंदुस्तान अकेला मुल्क है, जहां तालीम की ताकत आईएसआईएस को भी बेअसर कर देगी।
अक्षय पात्र फाउंडेशन के किचन का जायजा लिया
इससे पहले राजनाथ सिंह ने अक्षय पात्र फाउंडेशन के किचन का जायजा लिया था। इस दौरान उन्होंने किचन में खाना बनाने की क्वालिटी चेक की। साथ ही स्कूली बच्चों के साथ खाना भी खाया। बता दें, अक्षय पात्र फाउंडेशन यूपी के सरकारी स्कूलों में करीब 1 लाख बच्चों को मिड डे मील की सप्लाई करता है।
आगे की स्लाइड्स में पढ़िए, क्या कहा गृहमंत्री ने...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva